દુનિયાના સૌથી શ્રેષ્ઠ વિકેટકીપર મનાતા મહેન્દ્ર સિંહ ધોની મોટા ભાગે સ્ટંમ્પ પાછળની પોતાની સ્ફૂર્તિથી લોકોને આશ્ચર્યચકિત કરી દે છે . બેટ્સમેન થોડા પણ આગળ નીકળે કે , ધોની એ ક્ષણનો લાભ લઇ તરત તેને આઉટ કરે . પરંતુ ઑસ્ટ્રેલિયા સામે રમાયેલ 4થી વન ડે મેચમાં ધોની પોતાની આ સમયસૂચકતા વાપરવાનું ચૂકી જતાં ટીમ ઇન્ડિયાએ મેચ જીતવાની તક ગુમાવી હતી . સ્ટેડિયમમાં બેઠેલા દર્શકોને પણ ત્યારે જાણે વિશ્વાસ નહોતો થયો કે , આવી ભૂલ ધોનીથી થઇ શકે . ઑસ્ટ્રેલિયાના દાવમાં 23મી ઓવર રમી રહેલ એરોન ફિંચ 47 રન બનાવી ચૂક્યા હતા , ભારત તરફથી યુજવેન્દ્ર બોલિંગ કરી રહ્યા હતા . યુજવેન્દ્ર ચહલના સ્પિન બોલ પર શોટ લગાવવા માટે ફિંચ ક્રિઝ પર આગળ વધ્યા , પરંતુ ચૂકી ગયા અને બોલ પાછળ જતો રહ્યો . આ ક્ષણે સૌને લાગ્યું કે , ધોની આ તકનો લાભ લઇ ફિંચને આઉટ કરશે , પરંતુ ધોની પણ બોલ ઝડપાવની તક ચૂકી ગયા અન ફિંચને જીવનદાન મળ્યું . ફિંચે આ તકનો પૂરો લાભ ઉઠાવતા ત્યાર બાદ 3 છગ્ગા અને 3 ચોગ્ગા ફટકારી 94 રન બનાવ્યા . ફિંચ અને ડેવિડ વોર્નરે મળી 231 રનની ભાગીદારી નોંધાવી . આ કારણે જ ઑસ્ટ્રેલિયાની ટીમ 334 રનનો વિશાળ સ્કોર કરવામાં સફળ રહી અને ભારતીય ટીમને 21 રનથી હારવાનો વારો આવ્યો . ધોનીની આ ભૂલનો વીડિયો જુઓ અહીં . . .